Diari Oficial de la Generalitat Valenciana


Sumari del DOGV 7580, del 28-07-2015 (2015/6562)

Notificació de la sentència dictada en el procediment de divorci contenciós número 817/2013.
--------------------------------------------------------------------------------------------

### Dades del document

Número de DOGV
:   7580

Data del DOGV
:   28-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6562


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de divorci contenciós número 817/2013. [2015/6562]  
Jesús Lorenzo Álvarez, secretari del Jutjat de Primera Instància número 5 de Dénia, faig constar que en el procediment de divorci contenciós 817/2013, seguit a instància de María Jesús García Toledano contra Edward Scholte Geerings, s'ha dictat la sentència literal següent:  
  
«Sentència número 92/2014  
Dispositiva  
Estime parcialment la demanda formulada per María Jesús García Toledano, representada pel procurador dels tribunals Josep Vicent Bonet Camps i defesa per la lletrada Marina Inés Miralles, designada del torn d'ofici, contra Edward Scholte Geerings, declarat en rebel·lia. Compareix el ministeri fiscal en la persona de l'advocada fiscal Carmen Nicasio. Dispose la dissolució del matrimoni, per causa de divorci, dels cònjuges citats amb tots els efectes inherents a esta declaració, i en especial els següents:  
1. La pàtria potestat dels fills menors d'edat l'exerciran conjuntament els dos progenitors. S'atribuïx la guarda i custòdia del menor, K., nascut el 13 d'agost de 1999, i de la menor, N., nascuda el 4 de juny de 1996, a la mare.  
2. Quant a la visites del pare a favor dels menors, procedix respectar la voluntat dels menors i deixar a la seua lliure voluntat la facultat de relacionar-se o no amb son pare, sense perjuí que si ell mateix se sotmetera amb èxit a tractament de desintoxicació efectivament podria establir-se un règim de visites ordinari.  
3. Quant als aliments, Edward Scholte Geerings abonarà en interés dels seus fills menors, K., nascut el 13 d'agost de 1999, i N., nascuda el 4 de juny de 1996, i fins que siguen independents econòmicament, la suma de 225 euros mensuals, una suma que serà exigible des de la demanda.  
La pensió d'aliments es farà efectiva dins dels cinc primers dies de cada mes, per mitjà d'ingrés o transferència al compte o llibreta que a este efecte designe la mare.  
El compte podrà ser canviat per avís previ avís fefaent de la mare al pare.  
La quantitat es revisarà anualment, prenent cada any com a data des de la qual opera la revisió la data d'esta sentència. La revisió es farà d'acord amb les oscil·lacions de l'índex de preus al consum publicat per l'Institut Nacional d'Estadística o per l'organisme semblant que el substituïsca.  
Esta actualització es realitzarà a partir d'un any de la data de la sentència.  
Els gastos extraordinaris es pagaran per la mitat. S'hi inclouen els mèdics i sanitaris no coberts per la seguretat social, els d'educació i formació no coberts pel sistema educatiu, i els de matrícula, llibres i classes de reforç.  
Quant a les activitats extraescolars, només si són consensuades prèviament entre els progenitors seran per mitat. Si no, les pagarà el progenitor que les haja contractat.  
4. Quant a les càrregues del matrimoni, fins que es liquide la societat de guanys cada un abonarà la mitat dels gastos que graven l'haver familiar, en concret el préstec concertat amb La Caixa 3609 284 3501[...].  
No es fa especial pronunciament sobre les costes processals produïdes.  
Comuniqueu la resolució, quan siga ferma, al Registre Civil de Dénia on consta inscrit el matrimoni.  
Notifiqueu la resolució a les parts en forma legal.  
Mode d'impugnació: recurs d'apel·lació, en el termini de 20 dies des de la notificació d'esta resolució, davant d'este tribunal.  
Així ho acorda i firma el jutge. En done fe.»  
  
El demandat, Edward Scholte Geerings, està en parador desconegut. Expedisc este edicte perquè li valga de notificació de forma deguda.  
  
  
Dénia, 3 de juny de 2014.- El secretari judicial: Jesús Lorenzo Álvarez.